
ΑΠΟΣΠΑΣΜΑ                        

Από το πρακτικό της με αριθ. 30ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 377/2026
Στην Λευκάδα σήμερα  στις 15 του μηνός Σεπτεμβρίου του έτους  2026,  ημέρα Τρίτη και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 24838/11.9.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.

Τα θέματα συζητήθηκαν με την εξής σειρά:
1,2,3,10,11,12,13,14,25,26,4,5,6,7,8,9,15,16,17,27,18,19,20,21,22,23,24.

Κατά τη συζήτηση του 13ου θέματος, αποχώρησε ο κ. Γαζής Γεώργιος.

Κατά τη συζήτηση του 4ου θέματος προσήλθε ο κ. Σκληρός Φίλιππος.

ΘΕΜΑ 7ο : Απόφαση Δ.Ε. για άσκηση ή μη ανακοπής κατά της υπ’ αριθμ. ΔΔΠ361/2026 Διαταγής του Διοικητικού Εφετείου Πατρών.     
                                                                  Εισηγητής:  Μασούρας Δημήτριος, Δικηγόρος Δήμου
               Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ. Μασούρα, ο οποίος έθεσε υπόψη των μελών της Επιτροπής, τα εξής:
Με την αναφερόμενη ανωτέρω διαταγή πληρωμής, ο Δήμος Λευκάδας υποχρεώνεται να καταβάλει στον αντίδικο Ιωάννη Σταυρόπουλο, εργολάβο δημοσίων έργων, το ποσό των 19.803,36 ευρώ, πλέον τόκων και εξόδων. Η ως άνω απαίτηση φέρεται να προέρχεται από τα ανεξόφλητα μέχρι σήμερα ποσά 6ης και 7ης Εντολών πληρωμής (6ου και 7ου λογαριασμού) του έργου «Αντικατάσταση κεντρικού αγωγού ύδρευσης Δήμου Μεγανησίου», για το οποίο ο Δήμος Λευκάδας εμπλέκεται ως φορέας υλοποίησης, δυνάμει σχετικής προγραμματικής σύμβασης με αντισυμβαλλόμενο τον Δήμο Μεγανησίου. 

Σύμφωνα με το υπ’ αριθμ. πρωτ. 1415/2026 έγγραφο της Διεύθυνσης Οικονομικών Υπηρεσιών, για το ανωτέρω έργο έχουν εξοφληθεί μέχρι σήμερα οι εντολές πληρωμής 1 έως και 5. Οι εντολές 6η και 7η, καθώς και τα αντίστοιχα τιμολόγια του αναδόχου, ουδέποτε περιήλθαν στην υπηρεσία, παρότι είχαν εγγραφεί στον προϋπολογισμό επαρκείς πιστώσεις. Η Διεύθυνση Τεχνικών Υπηρεσιών δεν έχει αποστείλει μέχρι σήμερα απόψεις (σχετ. το υπ’ αριθμ. πρωτ. 15716/16.06.2026 έγγραφό μας. 

Οι ανωτέρω εκκρεμούσες 6η και 7η εντολή πληρωμής επισυνάπτονται στην αίτηση για έκδοση διαταγής πληρωμής και φέρουν τις υπογραφές του επιβλέποντος μηχανικού του κυρίου του έργου και του Προϊσταμένου του Τμήματος Τεχνικών Έργων της ΔΤΥ του Δήμου μας. Με βάση τα παραπάνω, αλλά και την έλλειψη οποιασδήποτε τεκμηριωμένης αντίρρησης για την βασιμότητα της ως άνω απαίτησης, εισηγούμαστε την μη άσκηση ανακοπής, διότι αυτή δεν θα ευδοκιμήσει (καθώς η απαίτηση είναι αναγνωρισμένη εγγράφως) και η έγερσή της θα οδηγήσει σε επιβάρυνση του Δήμου Λευκάδας με τόκους και δικαστικά έξοδα. 

Με δεδομένο ότι η διαταγή πληρωμής επιδόθηκε το πρώον στις 31.07.2026, η προθεσμία για άσκηση ανακοπής συμπληρώνεται την 30.09.2026 (αρ. 61 και 272Η ΚΔΔ). 

ΓΙΑ ΤΟΥΣ ΛΟΓΟΥΣ ΑΥΤΟΥΣ

                                                                 ΕΙΣΗΓΟΥΜΑΣΤΕ
Να μην ασκηθεί ανακοπή κατά της συγκεκριμένης διαταγής πληρωμής. 
Ακολούθησε ψηφοφορία κατά την οποία υπέρ της εισήγησης ψήφισαν τέσσερα μέλη ενώ παρών  δήλωσε η κ. Κωνσταντινίδη Σεβαστή.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
Να μην ασκηθεί ανακοπή κατά της συγκεκριμένης διαταγής πληρωμής. 
                 
Η απόφαση αυτή πήρε αύξοντα αριθμό: 377/2026.
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ

